Z A P I S N I K
33 sjednice Vijeća Mjesnog odbora Kustošija centar,
28. veljače 2024.
u prostorijama MS, Ilica 259,
s početkom u 19 sati

NAZOČNI ČLANOVI VIJEĆA: Bianka Flis, Hrvoje Krsnik,  Luka Pešut, Damir Millan, Adam Millan
Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora.
Vijeće jednoglasno usvaja Zapisnik 32.  sjednice

           DNEVNI RED
1. Izvješće o radu Vijeća Mjesnog odbora Kustošija centar za  2023. godinu
2. Program rada vijeća vijeća mjesnog odbora „Kustošija centar“ za. 2024. godinu
3. Zamjena brave i lakiranje vrata na ulazu u park na Trgu Siječanjskih žrtava
4. Spomenik poginulim braniteljima Domovinskog rata – sanacija i čišćenje
5. Trg Siječanjskih žrtava – vraćanje u prvobitno stanje nakon radova
6. Informacije, pitanja i prijedlozi

AD 1.
Izvješće o radu Vijeća Mjesnog odbora Kustošija centar za  2023. godinu
Vijećnici su dobili pisani materijal
Vijeće jednoglasno usvaja
Izvješće o radu Vijeća Mjesnog odbora Kustošija centar za  2023. godinu
U prilogu ovog Zapisnika

AD 2.
Program rada vijeća vijeća mjesnog odbora „Kustošija centar“ za. 2024. godinu
Vijećnici su dobili pisani materijal
Vijeće jednoglasno usvaja
Izvješće o radu Vijeća Mjesnog odbora Kustošija centar za  2023. godinu
U prilogu ovog Zapisnika

AD 3.
Zamjena brave i lakiranje vrata na ulazu u park na Trgu Siječanjskih žrtava
Vijećnici su dobili pisani materijal
Vijeće jednoglasno usvaja
ZAKLJUČAK 
o zamjeni kvake i sanaciji vrata na ulazu parka na Trgu siječanjskih žrtava

1. Vijeće traži zamjenu dotrajale i nefunkcionalne kvake na ulaznim vratima parka na Trgu siječanjskih žrtava novom čvršćom i plastificiranom kvakom.

1. Vijeće traži hitnu sanaciju (bojanje i lakiranje) navedenih vrata obzirom da su ista zahrđala i postojeća boja otpada. 

1. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec na daljnje postupanje.

AD 4.
Spomenik poginulim braniteljima Domovinskog rata – sanacija i čišćenje
Vijećnici su dobili pisani materijal
Vijeće jednoglasno usvaja
o čišćenju površine oko Spomenika poginulim braniteljima Domovinskog rata na Trgu Siječanjskih žrtava i vraćanju kante za otpatke

1. Vijeće traži da se površina oko Spomenika poginulim braniteljima Domovinskog rata na Trgu Siječanjskih žrtava očisti od nakupljenog otpalog lišća.

2. Vijeće također traži vraćanje kante za otpatke koja je uklonjena  sa ulaza u park na navedenoj lokaciji.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec na daljnje postupanje.

Vijeće jednoglasno usvaja
ZAKLJUČAK 
o sanaciji kamena Spomenika poginulim braniteljima domovinskog rata na Trgu siječanjskih žrtava

1. Vijeće traži sanaciju oštećenog te čišćenje kamena Spomenika poginulim braniteljima domovinskog rata na Trgu siječanjskih žrtava mini-wash uređajem ili pjeskarenjem obzirom da je isti potpuno zapušten i neugledan.

2. Vijeće traži čišćenje i sanaciju fontane navedenog spomenika te njeno stavljanje u funkciju.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec na daljnje postupanje.

Vijeće jednoglasno usvaja
ZAKLJUČAK 
o sanaciji jarbola na Trgu Siječanjskih žrtava

1. Vijeće ponovo traži sanaciju jarbola i postavljanje zastave Republike Hrvatske na Trgu Siječanjskih žrtava.

2. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec na daljnje postupanje.

AD 5.
Trg Siječanjskih žrtava – vraćanje u prvobitno stanje nakon radova
Vijećnici su dobili pisani materijal
Vijeće jednoglasno usvaja
ZAKLJUČAK 
o vraćanju u prvobitno stanje

1. Vijeće je raspravljalo o prigovorima D.Š. na izvedene radove na rekonstrukciji vodoopskrbnog cjevovoda  u ulici Sv. Nikole Tavelića i Gosposvetskoj ulici.
2. Vijeće podržava prigovore i traži.

1. Učvršćivanje dva rubna kamena na Trgu Siječanjskih žrtava koji nakon izvedenih radova nisu ponovo učvršćeni uz ostale rubnjake te sada konstantno ispadaju i stvaraju probleme u prometu.

2. Vraćanje plastičnih prometnih stupića visine 0.5 m koji su uklonjeni i nisu vraćeni na lokaciji saobraćajnog sigurnosnog otoka na Trgu siječanjskih žrtava.
3. Pravilno postavljanje znaka za usmjeravanje vozila prema crkvi Svetog Nikole Tavelića koji je sada pogrešno okrenut.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec na daljnje postupanje.

Ad 6.
Informacije, pitanja i prijedlozi
Vijećnici su dobili pisani materijal
Vijeće jednoglasno usvaja

Sjednica završena u 20.20
KLASA: 024-08/24-003/488
URBROJ: 251-13-11-3/005-24-2
Zagreb, 28. veljače 2024.
       Predsjednica
Vijeća Mjesnog odbora
Zapisnik sastavio						          	         
Ivica Ivašković, referent za mjesnu samoupravu	                                                         Bianka Flis

